РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т


П Р О Т О К О Л   №   13


от заседание на Комисия „Професионална квалификация и 
информационни технологии“,
проведено на 27.07.2026 г.


Днес, 27.07.2026 г. /понеделник/, от 11:00 часа се проведе заседание на Комисия „Професионална квалификация и информационни технологии“, в състав:


	ПРЕДСЕДАТЕЛ:
 ЗАМ. ПРЕДСЕДАТЕЛ:

ЧЛЕНОВЕ:
	 КАЛИНА ЧАПКЪНОВА
 ДАНИЕЛА МАРЧЕВА-отсъства 

ГЕРГАНА МУТАФОВА
[bookmark: _Hlk95161420]БОЯН НОВАНСКИ
ЙОРДАН СТОЕВ-отсъства
СЕВДАЛИН МАВРОВ 




На заседанието присъстват експертните сътрудници на комисията: Анелия Чомакова – началник-отдел ИО в дирекция „Информационни технологии“, Борислав Нейчев – началник-отдел МРЦИС в дирекция „Информационни технологии“ и София Иванова – главен експерт в отдел ИО, дирекция „Информационни технологии“.


ПО ДНЕВНИЯ РЕД:


1.ОТНОСНО: Искане от административния ръководител - председател на Районен съд – Петрич относно предоставяне на 1 брой мобилен компютър (лаптоп) за осигуряване на дистанционен достъп до ЕИСС на новоназначен съдия.

Комисия „Професионална квалификация и
информационни технологии“
Р Е Ш И :

1.1. Предоставянето на 1 брой преносим компютър (лаптоп) на Районен съд – Петрич е целесъобразно.
1.2. Изпраща решението по т.1.1 ведно с мотивиран доклад на Комисия „Бюджет и финанси“ към Пленума на ВСС, по компетентност.

2.ОТНОСНО: Искане от административния ръководител - председател на Районен съд – Стара Загора относно осигуряване на средства за закупуване и монтаж на климатик за сървърно помещение.

Комисия „Професионална квалификация и
информационни технологии“
Р Е Ш И :

2.1. Искането от административния ръководител - председател на Районен съд – Стара Загора относно осигуряване на средства за закупуване на 1 бр. климатик за сървърно помещение с включен монтаж на обща стойност 1952 евро с ДДС е неотложно и целесъобразно. 
2.2. Изпраща решението по т.2.1 ведно с мотивиран доклад на Комисия „Бюджет и финанси“ към Пленума на ВСС, по компетентност. 

3.ОТНОСНО: Искане от административния ръководител - председател на Административен съд – Велико Търново относно осигуряване на средства за закупуване и монтаж на климатик за сървърно помещение.

Комисия „Професионална квалификация и
информационни технологии“
Р Е Ш И :
 
3.1. Искането от административния ръководител - председател на Административен съд – Велико Търново относно осигуряване на средства за закупуване на 1 бр. климатик за сървърно помещение с включен монтаж на обща стойност 1650 евро с ДДС е целесъобразно. 
3.2. Изпраща решението по т.3.1 ведно с мотивиран доклад на Комисия „Бюджет и финанси“ към Пленума на ВСС, по компетентност. 

4.ОТНОСНО: Извлечение от решение по Протокол № 27 от 15.07.2026 г. на Комисия „Бюджет и финанси“ към Пленума на ВСС относно изготвяне на проектобюджет на Висшия съдебен съвет за 2027 г. и бюджетни прогнози за 2028 и 2029 г.

Комисия „Професионална квалификация и
информационни технологии“
Р Е Ш И :

4.1. Одобрява изготвената информация относно проектобюджет на дирекция „Информационни технологии“ за 2027 г. и бюджетни прогнози за 2028 и 2029 г., съдържаща се в приложената таблица (Приложение 1). 
4.2. Изпраща решението по т. 4.1 на дирекция „Бюджет и финанси“ в АВСС ведно с Приложение 1, по компетентност.

5.ОТНОСНО: Писмо с № ВСС-9994/20.07.2026 г. от г-н Иван Василев - министър на иновациите и дигиталната трансформация относно проект на Методика за определяне на съществените и важните субекти по чл. 16, ал. 3, т. 8 от Закона за киберсигурността.
С оглед определения краен срок (24.07.2026 г.) за възражения, коментари и предложения по изготвените от министерството на иновациите и дигиталната трансформация проект на Методика за определяне на съществените и важните субекти и Анализ за определяне на националните компетентни органи и липсата на насрочени заседания на Пленума на Висшия съдебен съвет (решение по т. 7 на ПВСС по Протокол № 16/09.07.2026 г.).

Комисия „Професионална квалификация и
информационни технологии“
Р Е Ш И :

5.1. Приема за информация писмо с № ВСС-9994/20.07.2026 г. от г-н Иван Василев - министър на иновациите и дигиталната трансформация, ведно с проекта на Методика за определяне на съществените и важните субекти и Анализа за определяне на националните компетентни органи.
5.2. Да се уведоми г-н Иван Василев - министър на иновациите и дигиталната трансформация, че Комисия „Професионална квалификация и информационни технологии” към Пленума на ВСС няма възражения, коментари и предложения по съдържанието на проекта на Методика и съпътстващия Анализ.
5.3. Изпраща писмото от министъра на иновациите и дигиталната трансформация, ведно с проекта на Методика за определяне на съществените и важните субекти и Анализа за определяне на националните компетентни органи на органите на съдебната власт, за сведение.

6.ОТНОСНО: Писмо с № ВСС-10069/22.07.2026 г. от г-жа Екатерина Тодорова – държавен експерт в Министерство на правосъдието относно актуализиране на информацията за определените представители към Европейската мрежа за киберправосъдие към Европейската комисия за ефективност на правосъдието (CEPEJ).

Комисия „Професионална квалификация и
информационни технологии“
Р Е Ш И :

6.1. Потвърждава участието на г-жа Даниела Марчева, член на ВСС съгласно решението си по протокол № 27/08.11.2021 г., т. 31.
6.2. Определя г-жа Калина Чапкънова, член на ВСС и председател на комисия „Професионална квалификация и информационни технологии“, за допълнителен представител на Европейската мрежа за киберправосъдие към Европейската комисия за ефективност на правосъдието (CEPEJ).
6.3. Изпраща решението по т.6 на дирекция „Международна дейност, връзки с обществеността и протокол“ за уведомяване на Министерство на правосъдието.
6.4. Възлага на директора на дирекция „Информационни технологии“ да създаде организация за събиране и актуализиране на информацията от проведените срещи.


				ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ“: /п/


КАЛИНА ЧАПКЪНОВА

